पच्छमी आचार्यें बी काव्य दी परिभाशा च बक्ख-बक्ख बचार प्रस्तुत कीते दे न। ओह् काव्य दे च’ऊं तत्वें (भावतत्व, कल्पनातत्व, बुद्धितत्व ते शैलीतत्व) पर अधारत ऐ। कुसै ने कुसै इक तत्व गी मानता दित्ती ते कुसै ने दुए गी, ते केइयें कविता बारै समन्वयवादी मत प्रस्तुत कीते दे न। मिल्टर हुन्दे अनुसार कवता गी सादा ते रागात्मक होना चाहिदा ऐ। हाऊसमैन होर कविता च भावतत्व दा मता ते बुद्धितत्व दा घट होना जरूरी मनदे न।